Հնչեղ գործերով հայտնի փաստաբան Արայիկ Պապիկյանն «Ազատության» հետ զրույցում, մեկնաբանելով Եվրոպական դատարանի զեկույցը, նշեց՝ այն ունի թե՛ բացասական, և թե՛ դրական նշանակություն ունի։ - «Իմ կարծիքով դա երկու փաստով կարող է պայմանավորված լինել: Առաջինը՝ բացասականը, այն է, որ Հայաստանի Հանրապետությունում ավելի շատ են սկսվել մարդու իրավունքների խախտումներ թույլ տրվել, ավելի ցայտուն են դրանք դրսևորվում: Իսկ երկրորդը՝ դրականը, պիտի նշեմ, որ փաստաբանական համայնքում ավելի շատ գրագետ աշխատանք է իրականացվում և փաստաբանները ավելի շատ են սկսել դիմել Եվրոպական դատարան, իսկ Եվրոպական դատարանն էլ իր հերթին Հայաստանի ներկայացված գանգատներից շատերի վերաբերյալ ոչ միայն վարույթ է ընդունում, այլ նաև բավարարում», - նշեց Պապիկյանը: